

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

URAD PREDSTOJNIKA

Dunajska cesta 58, 1000 Ljubljana T: 01 420 4488

F: 01 420 4483

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** PERUTNINA PTUJ d. o. o., Potrčeva cesta 10, 2250 Ptuj, PC ŽP Farma Draženci

**Naprava:** Intenzivna reja perutnine

**Lokacija:** Draženci 10a, Hajdina

**Datum pregleda:** 16. 3. 2021

**Okoljevarstveno dovoljenje (OVD) številka:**

* 35407-23/2008-16 z dne 30. 9. 2010,
* odločba o spremembi OVD številka 35406-22/2015-2 z dne 9. 10. 2015 in
* odločba o spremembi OVD številka 35406-60/2020-3 z dne 16. 11. 2020.

**Usklajenost z OVD: NE - naprava ni usklajena**

Pri pregledu je bilo ugotovljeno, da zavezanec v zvezi z emisijami snovi v zrak ravna skladno s predpisi.

Zavezanec ima pridobljeno odločbo o spremembi OVD, da v napravi industrijske odpadne vode iz reje živali ne nastajajo.

Zavezancu je dovoljena opustitev izvajanja obratovalnega monitoringa hrupa za napravo. Zavezanec z odpadki ravnana skladno s predpisi, perutninski gnoj se oddaja v bioplinarno, za kar se vodijo evidence.

Zavezanec v zvezi s svetlobnim onesnaževanjem ravna skladno z zahtevami OVD.

Zavezanec vodi mesečno evidenco o porabi vode in energije.

Zavezanec nima pridobljenega Vodnega dovoljenje za neposredno rabo vode za lastno oskrbo s pitno vodo iz vodnjaka, prav tako nima pridobljenega vodnega dovoljenja za neposredno rabo vode za tehnološke namene iz vodnjaka.

**Zaključki / naslednje aktivnosti:**

Zavezancu je bila izdana odločba o prepovedi vode za neposredno rabo vode za lastno oskrbo s pitno vodo iz vodnjaka in sklep o izvršbi z denarno kaznijo za neposredno rabo vode za tehnološke namene iz vodnjaka.

Naslednji redni inšpekcijski pregled je predviden v skladu s planom Inšpektorata.